Document ID: 31981L0020

Title and Content:
ΟΔΗΓΙΑ ΤΟΥ ΣΥΜΒΟΥΛΙΟΥ της 20ης Ιανουαρίου 1981 περί έβδομης τροποποιήσεως της οδηγίας της 23ης Οκτωβρίου 1962 « περί της προσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα » ( 81/20/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , Έχοντας υπόψη : τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 100 , την πρόταση της Επιτροπής (1) , τη γνώμη της Συνελεύσεως (2) , τη γνώμη της Οικονομικής και Κοινωνικής Επιτροπής (3) , Εκτιμώντας : ότι η οδηγία της 23ης Οκτωβρίου 1962 περί της προσεγγίσεως των νομοθεσιών των Κρατών μελών σχετικά με τις χρωστικές ύλες που επιτρέπεται να χρησιμοποιούνται στα τρόφιμα (4) , όπως τροποποιήθηκε τελευταία από την οδηγία 78/114/ΕΟΚ (5) , περιέχει , στο παράρτημα ΙΙ υπό β ) , τον κατάλογο των προϊόντων για την αραίωση ή τη διάλυση των χρωστικών υλών . ότι η χρησιμοποίηση των χρωστικών καροτινοειδών υλών Ε 160 και Ε 161 διευκολύνεται με τη διάλυσή τους σε ψαρραγηένανες ( Ε 407 ) και αραβικό κόμμι ότι η Επιτροπή επί του παρόντος επανεξετάζει τη χρησιμοποίηση όλων των ουσίων που χρησιμοποιούνται για την αραίωση και τη διάλυση των χρωστικών υλών ότι δεν είναι συνεπώς δυνατόν να ληφθεί οριστική απόφαση εάν αυτές οι δύο ουσίες πρέπει να χρησιμοποιηθούν εντός της Κοινότητος , ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1 Στο παράρτημα ΙΙ υπό β ) της οδηγίας της 23ης Οκτωβρίου 1962 προστίθενται οι ακόλουθες ουσίες υπό τους όρους που προσδιορίζονται : - carraghenanes ( αποκλειστικά για την χρωστικές ύλες αναγράφονται στο παράρτημα I υπό τους αριθμούς Ε 160 και Ε 161 ) . - αραβικό κόμμι ( αποκλειστικά για τις χρωστικές ύλες που αναγράφονται στο παράρτημα I υπό τους αριθμούς Ε 160 και Ε 161 ) . Άρθρο 2 Τα Κράτη μέλη θέτουν σε ισχύ τις αναγκαίες νομοθετικές , κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο ως την 1η Ιουλίου 1981 και ενημερώνουν αμέσως την Επιτροπή . Άρθρο 3 Η παρούσα οδηγία απευθύνεται στα Κράτη μέλη . Έγινε στις Βρυξέλλες , στις 20 Ιανουαρίου 1981 .

Classification Labels:
1164
249
710
668

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ", "710": "Τρόφιμα", "668": "ΑΓΟΡΑΝΟΜΙΚΗ ΝΟΜΟΘΕΣΙΑ"}

EuroVoc IDs (Original): 525
1362
2735
6052

EuroVoc IDs (Expanded): 525
1362
2735
6052

Dataset Source: meu

Split: train